আমির ফিরে এসে ভেলুয়াকে না পেয়ে ভবঘুরে হয়ে যায়। এক সাধুবাবার আশ্রমে আশ্রয় নিয়ে সারিন্দা বাজানোর সাধনা করতে লাগলো। বাউল বেশে আমির পথে পথে সারিন্দা বাজাতে গিয়ে ভোলা সওদাগরের বাড়ীতে একদিন ‘ভেলুয়া’র দেখা পেল এবং সব ঘটনা জানতে পারলো। আমির মুনাফ কাজীর দরবারে বিচার চাইল। সুন্দরী বৌ দেখে কাজী আমিরকে নিরাশ করে নিজেই ভেলুয়াকে বিয়ে করতে আগ্রহী হয়ে জোর জবরদস্তি করে ভেলুয়াকে বন্দি করে রাখলো। রাগে-দুঃখে আমির বাবা-মা’র কাছে ফিরে এসে সব ঘটনা জানালো। আমিরের বাবা ১৪ ডিঙ্গা রণবহর সাজিয়ে যুদ্ধে রওনা হতে নির্দেশ দিলেন। যুদ্ধে আমিরের জয় হলো। কিন্তু বিজয়ী আমির দেশে ফেরার পথে ভেলুয়ার মৃত্যু হল। আর আমির সাধু ভেলুয়ার কবরের কাছে গিয়ে স্মৃতি রোমন্থন করতে লাগল।